Αγρίνιο 3/3/2021

Α.Π:108

**ΕΡΓΑΣΤΗΡΙ ΕΙΔΙΚΗΣ ΕΠΑΓΓΕΛΜΑΤΙΚΗΣ ΑΓΩΓΗΣ ΚΑΙ ΑΠΟΚΑΤΑΣΤΑΣΕΩΣ «ΠΑΝΑΓΙΑ ΕΛΕΟΥΣΑ»**

**ΚΕΝΤΡΟ ΔΙΗΜΕΡΕΥΣΗΣ - ΗΜΕΡΗΣΙΑΣ ΦΡΟΝΤΙΔΑΣ ΑΤΟΜΩΝ ΜΕ ΑΝΑΠΗΡΙΑ (ΚΔΗΦ) ΑΓΡΙΝΙΟΥ**

**ΑΝΑΚΟΙΝΩΣΗ-ΠΡΟΣΚΛΗΣΗ**

Το **ΚΕΝΤΡΟ ΔΙΗΜΕΡΕΥΣΗΣ - ΗΜΕΡΗΣΙΑΣ ΦΡΟΝΤΙΔΑΣ ΑΤΟΜΩΝ ΜΕ ΑΝΑΠΗΡΙΑ (ΚΔΗΦ) Αγρινίου** του **Εργαστηρίου «ΠΑΝΑΓΙΑ ΕΛΕΟΥΣΑ»,** στο πλαίσιο του Ε.Π. «Δυτική Ελλάδα 2014-2020», Άξονας Προτεραιότητας 4 «Ανάπτυξη Ανθρώπινου Δυναμικού, προώθηση της Κοινωνικής Ένταξης και Καταπολέμηση της Φτώχειας και των Διακρίσεων» θα παρέχει υπηρεσίες ημερήσιας φροντίδας και παραμονής σε 24 ωφελούμενα ΑΜΕΑ**.**

**Η Πρόσκληση απευθύνεται σε άτομα με νοητική υστέρηση του νομού Αιτωλ/νίας, άνεργα, ηλικίας άνω των 16 ετών με σκοπό την συμπλήρωση 9 θέσεων ωφελουμένων από 1/4/2021** **και επιλογή επιλαχόντων**. Το παραπάνω Πρόγραμμα θα ολοκληρωθεί στις 31/3/2023

Στόχος του προγράμματος είναι η βελτίωση της ποιότητας ζωής των ατόμων με αναπηρία που χρήζουν υποστηρικτικών υπηρεσιών.

Ειδικότερα θα παρέχονται υπηρεσίες ημερήσιας φροντίδας και παραμονής και θα υλοποιηθούν υποστηρικτικά προγράμματα, σε τρεις κυρίως βασικούς άξονες:

α) την παροχή κατάρτισης στα τμήματα ραπτικής, παλαίωσης εικόνων και κεραμικής

β) την εφαρμογή προγραμμάτων Συνοδευτικών Υποστηρικτικών Υπηρεσιών (Σ.Υ.Υ.)

γ) την παροχή προγραμμάτων κοινωνικοποίησης και εμπλουτιστικών προγραμμάτων κοινωνικής ένταξης.

Η επιλογή των ωφελουμένων θα γίνει με τη διαδικασία της μοριοδότησης βάσει κριτηρίων όπως, ατομικό ή οικογενειακό εισόδημα, οικογενειακή κατάσταση ωφελούμενου ,εργασιακή κατάσταση του γονέα/νόμιμου κηδεμόνα κλπ

**Για πληροφορίες/αιτήσεις συμμετοχής**:

Κέντρο Διημέρευσης-Ημερήσιας Φροντίδας Αγρινίου (2ο χλμ Ε.Ο. Αγρινίου-Αμφιλοχίας, τηλ.26410-39750,39752)

Κέντρο Διημέρευσης-Ημερήσιας Φροντίδας Μεσολογγίου (Κύπρου & Αρχ. Δαμασκηνού, τηλ.26310-25130)

Χρονική διάρκεια υποβολής αιτήσεων: 5/3/2021 έως 25/3/2021 (14:00μ.μ)

Αναλυτικές πληροφορίες έχουν αναρτηθεί στην ιστοσελίδα: [www.ergpanel.gr](http://www.ergpanel.gr) του Εργαστηρίου «ΠΑΝΑΓΙΑ ΕΛΕΟΥΣΑ».